Aarhuus Stifts-Tidende, 1845-12-12
For de paa Hr. Gjødwads Mulcter resterende 508 Rbd. vilde Kongens Foged i Torsdags lægge Arrest paa Hr. Gjødwads Person. Denne Arrest blev imidlertid udsat, idet Hr. Gjødwad fordrede Erstatning hos Cancelliet for 22 af Bladet Fædrelandet supprimerede Numere, hvilke han beregnede til 40 Rbd. hvert. Hr. Gjødwad paa stod, at Fogden, forinden han skred til at exeqvere paa hans Person, skulde begive sig til Cancelliet, i hvis Værge hans forommeldte Eiendom befandt sig, og hos samme eller efter sammes Paaviisning effectuere Udlæg i meerbemeldte Blade, der udgjøre c. 30,000 Exemplarer. Skulde Fogden vægre sig ved at give denne hans Paastand Medhold, erklærede Hr. Gjødwad, at maatte gjøre ham personlig ansvarlig for alle de Følger, som saadan Rettens Fornægtelse og voldsomme Tvang kunde medføre. Herefter fandt Kongens Foged sig ikke beføiet til at fremme Forretningen, der udsattes til næstk. Onsdag. (Fl. Bl.)- Den af Selskabet for Oprettelsen af et Hotel afholdte Generalforsamling lignede i sit Udfald ikke Casino's første Forsamling, idet de tilstedeværende Actionairer viste en Besindighed og Forsigtighed i deres Beslutninger, der stærkt contrasterede med den Jver, hvormed de have tegnet sig for Actier. Uagtet nemlig Agent Carstensen søgte at bemestre sig Forsamlingen, ved ikke alene at true med hans mulige Tilbagetræden fra Selskabet, og derved Tilintetgjørelse af hans Jdee, men ogsaa ved at føre Debatten paa en saadan Maade og med en saadan Holdning, der forgiæves skal have sin Lige i vore offentlige Forsamlinger; uagtet alt dette lod Forsamlingen sig ikke overraske til at indgaae det af ham forberedte Kjøb af Justitsraad Ficks Gaard paa St. Annæplads (hvilken Byggeplads skulde koste 46,000 Rbd.), men indskrænkede sig til alene at vælge en foreløbig Comitee til, i Forening med Agent Carstensen, at undersøge de falbudte Eiendomme osv. (Fdl.)- Dr. theol. Rudelbach har nedlagt sit Embede som Superintendent i Glaucha i Sachsen, og er med Familie vendt tilbage til Danmark. Man siger almindeligt, at det, der skal have bevæget denne lærde Theolog til dette for en Mand i en fremrykket Alder og med Familie vistnok noget betænkelige Skridt, skal have været, at han ikke kunde bringe sine religiøse Meninger i Samklang med sin Menigheds, og hvis det forholder sig saa, hvilket vi have Grund til at antage, er det et Skridt, der fortjener al Agtelse, og som vidner om, at Mandens Tro ikke er et blot Mundsveir, men grundet paa fast Overbeviisning. For dem, som ikke kjende Dr. Ruddelbach nøiere, ville vi bemærke, at han er, hvad man kalder "Gammel-Lutheraner;" han holder stærkt fast ved den lutherske Kirkes Symboler, og vil ikke have forandret en Tøddel i dem; men det er begribeligt, at en Mand med slige Anskuelser ikke maa befinde sig vel iblandt "Lysvennerne." Her siger man, at Doctoren, der har nedlagt Embedet uden Pension vil leve af sine literaire Arbeider, indtil han kan faae en Ansættelse. (Th. Av.)- Det store Pengetyveri i London paa 40,000 L. Sterling, der ogsaa her i Byen vakte stor Opsigt, er endnu ikke opdaget. Uopholdeligt efter Tyveriet afsendtes trykte Lister over Numerne paa Bancosedlerne over hele Europa. Men Alt forgiæves. Dog har man havt den Satisfaction, at Tyvene ikke have havt mindste Nytte af deres Misgierning, da de ikke have vovet at sætte Bancosedlerne i Circulation. (Fædrel.